open-index/open-wikipedia-markdown huggingface dataset:
Основите на Организацијата од Брут

**Основите на Организацијата од Брут** е програмски документ кој произлегол од *умереното - конзервативно крило* на Македонската револуционерна организација , создадена од страна на Христо Матов кој се подпишал со псевдонимот *Брут*.

## Софиските советувања

По Илинденското востание во Софија се одржале првите повостанички советувања на Организацијата. Овие средби се случувале од декември 1903 до февруари 1904 година, на нив учествувале истакнати раководители, војводи и началници, главно прашање кое било разгледувано е каков да биде правецот на делување по неуспешното востание.

На овие советувања дошло до оформување на две гледишта, од кои подоцна ќе прозлезат две струии, едната концепција била претставена од Христо Матов кој се залагал за зачувување на централистичкиот принцип, а другата струја се залагала за децентрализација и демократизација на Организацијата.

Отука Христо Матов ја создал брошурата Основите на Организацијата од Брут (бг. *основитѣ на Организацията отъ Брутъ*) во мај 1904 година како противтежа на Директива за идната дејност на Организацијата прокламирана од спротивната струја.

Оваа брошура на Матов е преиздадена, како книга 1 на Македонската Револуционерна Библиотека во текот на 1925 година под насловот: *Основи на Внатрешната Револуционерна Организација* (Обид за собирање и формулирање на основите) со прилогот *Што бевме — што сме*,  со предговор од Г. Баждаров во Софија.

## Брошура

Таа се состои од пет принципа во кои се образложени ставовите на конзервативното крило во однос на сета идна дејност на Македонската револуционерна организација и каков правец таа да заземе.

### V принципа

: *I Принцип на автономијата*
: *II Принцип на внатрешноста*
: *III Принцип на револуционерната борба*
: *IV Принцип на политичко - економската почва*
: *V Принцип на самостојноста*

Овие принципи требало да бидат основа за идната дејност и од нив произлегува дека: Целта е да се добие: политичка автономија за Македонија и Одринско.

Населението да се организира за борба против турскиот режим, организираната маса е Внатрешната организација, односно Организацијата се потпира пред сè на внатрешноста.

Борбата е револуционерна.

Масата се револуционизира, се воружува и се подготвува за револуција,  отука колку поголем дел од населението се револуционери толку подобро.

Внатрешната организација стои на чисто политико-економска почва, нејзината борба е борба на угнетените, од каква и народност да се, против заедничкиот непријател.

Организацијата е самостојна и како секоја мала држава една од главните грижи и е да се заштити од сите внатрешни и надворешни влијанија и притисоци .

## Значење

Со оваа брошура била уредени основните принципи на конзервативната струја околу кој ќе се обединат идните творци на Внатрешната македонска револуционерна организација (Автономистичка) и врз овие начела и самата таа организација била создадена.

## Извори


Категорија:Македонска револуционерна организација
Id Tech 1

***id Tech 1*** (се чита: *ид тек*), претходно познат како **погонот** (од) ***Doom*** (), е погон за видеоигри што ги придвижува видеоигрите *[[Doom (видеоигра)|Doom]]* и *[[Doom II]]* од *[[id Software]]*. Исто така се користи и за *[[Hexen|HeXen]]*, *[[Heretic (видеоигра)|Heretic]]*, *[[Strife (видеоигра)|Strife]]* и *HacX*, како и за други игри преку лиценци. Напишан е од Џон Кармак, со помошни функции од Мајк Абраш, Џон Ромеро, Дејв Тејлор и Пол Радек. Првично бил напишан на компјутери *[[NeXT]]*, но со издавањето на *Doom* била напишана и верзија за *[[DOS]]*, а подоцна и за други играчки конзоли и оперативни системи.

Изворниот код за верзијата на *Doom* за Линукс е пуштен во јавноста во 1997 година под лиценца што дава права за некомерцијални употреби, а подоцна во 1999 година и под ГНУ-овата општа јавна лиценца.
Многуте неофицијални верзии на *Doom* за други подлоги направени оттогаш овозможуваат играта да работи на претходно неподдржани оперативни системи и понекогаш радикално ја зголемуваат функционалноста на погонот со нови можности.

Не е „вистински 3Д погон“, бидејќи не е можно да се гледа горе и долу и два сектори не може да бидат еден врз друг, но системот е сепак прилично елегантен и дава псевдо-3Д рендеринг. Во нејзиното време, *Doom* беше револуционерна во способноста за брзо 3Д цртање на текстури.


Едноставно поставување што покажува како *Doom* ги претставува нивоата внатрешно
240px|thumb|Поглед на картата во уредувач


## Наводи

* „Често поставувани прашања“ на BSP
* Алатки за модифицирање на ''Doom'' и ''Doom2''
* Преглед на кодот од погонот ''Doom'' од Фабијан Санглар

## Надворешни врски
* ''Doom engine'' на Doom Вики
* ''Doom rendering engine'' на Doom Вики
* Целосен список на игри со погонот ''Doom''

Категорија:Doom
Категорија:Слободни погони за видеоигри
Категорија:Играчки погони
Id Tech 2

**id Tech 2** (се чита: *ид тек*), претходно познат како **погонот** (од) ***Quake II***, е погон за видеоигри изработен од *[[id Software]]* за нивните игри, главно за *[[Quake II]]*. Од неговото излегување, *id Tech 2* е користен и во неколку други игри под лиценца.

Џон Кармак го објави изворниот код на 22 декември, 2001 година, под условите на ГНУ-овата општа јавна лиценца.

Погонот прво бил употребен за играта *Half-Life* во 1997 година, но *Valve* ја повлекле *Half-Life* и потоа употребиле многу изменета верзија од погонот од *Quake* за *Half-Life* издаден во 1998 година под името *[[GoldSrc]]*.

## Користење на погонот
### Проекти засновани на слободниот изворен код
* **' - ''[[COR Entertainment]]''
* ''[[Warsow (видеоигра)|War§ow]]'' - ''War§ow Team''
* **' - *UFO: Alien Invasion Team*

### Производи што користат неслободна лиценца
* *[[Quake II]]* (1997) - *[[id Software]]*
* *[[Heretic II]]* (1998) - *[[Raven Software]]*
* *[[Sin (видеоигра)|Sin]]* (1998) - *[[Ritual Entertainment]]*
* ** (1999) - *[[Xatrix Entertainment]]*
* *[[Soldier of Fortune (видеоигра)|Soldier of Fortune]]* (2000) - *[[Raven Software]]*
* *[[Daikatana]]* (2000) - *[[Ion Storm]]*
* *[[Anachronox]]* (2001) - *[[Ion Storm]]*

## Наводи

## Надворешни врски
* Официјална страница за лиценцирање на ''id Tech 2''
* Целосен список на игри со погонот ''Quake II''

Категорија:Слободни погони за видеоигри
Категорија:Играчки погони
Категорија:Quake
Веспрем (округ)

**Веспрем** (унгарски: *Veszprém megye*) претставува административен округ (*megye*) во западна Унгарија. Веспрем е исто така и името на главниот град на округот.
[thumb|200px|left|Панорама на [Веспрем.]]
## Географија

Веспрем претставува округ во западна Унгарија. Во неговите природни граници тој ги зафаќа Бакони ридовите и северниот брег на езерото Балатон. Неговите граници ги дели со унгарските окрузи: Ваш, Ѓер-Мошон-Шопрон, Комаром-Естергом, Фејер, Шомоѓ и Зала. Главен административен центар на округот е градот со исто име - Веспрем. Реката Маркла тече низ дел од неговата западна граница. Неговата површина изнесува 4613 км2.

## Историја

За време на историјата, границите на округот честопати се менувале. Најголем губиток округот доживеал за време на седумдесеттите години на XX век, кога Кестхењ му припаднал на округот Зала. После 1992 година, во неколку бранови, се додадение некои краеви на округот, на други окрузи, поголем дел од северните делови, како и имало делови кои биле споени со округот Ѓер-Мошон-Шопрон.

## Галерија


Податотека:Mindszentkálla - Temple.jpg|Минтсекала - урнатини на храмот.
Податотека:Nagyvázsony - Castle.jpg|Замокот Навигазони од горе. 
Податотека:Döbrönte - Castle.jpg|Панорама на Добронте замокот.
Податотека:Magyarpolány Kálvária.jpg|Маѓарони Калварија од горе.


## Надворешни врски

* Официјално мрежно место
* Веспремски вести
* Лист на веспремски окрузи
* Портал на Унгарија
* Музеи 
* Национални паркови
* Туристички водич

Категорија:Окрузи во Унгарија
Сомбатхељ

**Сомбатхељ** () — град во Унгарија. Градот претставува административен центар на округот Ваш, сместен во западниот дел од земјата, во близина на границата со Австрија.

## Име

Името на градот Сомбатхељ (Szombathely) потекнува од унгарските зборови *szombat* - „Сабота“ и *hely* - „место“, мислејќи се на средновековните пазари кои се одржувале во градот секоја сабота во неделата.

Германското име *Steinamanger* значи „камен на полето“ (*Stein am Anger*) и притоа се мисли на урнатините од римскиот град Саварија. Неколку историчари сметаат дека со германската верзија на името може да се однесува и на земјотресот од 458 година, кој целосно го уништил градот.

Латинското име *Savaria* или *Sabaria* доаѓа од *Sibaris*, латинското име за токот Ѓонѓос. Коренот на зборот е со потекло од пра-индоевропскиот збор
*seu*, што значи „мокар/ра/ро“. Во друго јазици името на градот е: на хрватски *Sambotel*, на словенечки *Sombotel*.

## Географија

Сомбахтељ е сместен во западниот дел на унгарската држава, на местото каде Панонската низина преоѓа во брдо на Алпите, кои се наоѓаат во соседна Австрија. Во близина на градот тече реката Раба.

## Историја
мини|250 п|лево|Катедрала во Сомбатхељ.

Сомбахтељ е најстар град во Унгарија, формиран уште во времето на Стариот Рим. Пред да дојдат Унгарците на овие простори, во него живееле Лангобардите и Словените. Во 10 век доаѓа до населување на Унгарицте во овие краеви, кои ги затекле словенските племиња кои во тоа време се занимавале со земјоделство.

Веќе во првите векови од владеењето на Унгарците, градот станува средиште на државатам, но во нападите кои ги извеле Монголите во 13 век, градот настратал. Во 1407 година станал главен град на округот Ваш, кој во тоа време бил во склоп на Кралството Унгарија.
.

Развојот на градот бил повторно спречен од отоманските освојувања во Панонската низина, кога градот се наоѓал на граница, која била нестабилна и со чести конфликти и крадечки напади.

Вистинската власт на Хабсбурговците почнува после чумата 1710 год. и големиот пожар во 1716 године, кога до тогаш унгарскиот град бил населуван од 3000 Германци. 19-от век на градот му донел и подвизи, но и падови. Градот за време на тој век добил железница и прва индустрија. Но, градот и околијата многу тешко го погодила Унгарската револуција 1848/1849.

Градот настрадал и во двете светски војни, а во 1945 година градож доживеал и тешко бомбардирање. После Втората светска војна, градот почнал повторно да цути со почетокот на брзата индустријализација. За време на 1980-тите године биле изградени и многу нови згради (градска бибилотека, затворен базен).

Последните 20 години, градот повторно оживеал, благодарени на отворањето на блиската граница кон Австрија и со тоа успева да се поврзе со државите од западот.

## Наводи

## Надворешни врски

* Официјално мрежно место на градот 
* Панорама на градот
* Градскиот фестивал  

Категорија:Градови во Унгарија
Категорија:Населени места основани во 1 век
IGN

**IGN** (се чита: *ај-џи-ен*) (скратено од претходното име **Imagine Games Network**) — мултимедијално мрежно место за рецензии и новости во врска со видеоигри. Неговото матично претпријатие е ***IGN Entertainment***, кое поседува и управува мрежни места како *[[GameSpy]]*, *[[GameStats]]* и *[[AskMen]]*.

Главното место на *IGN* се содржи од неколку места, или „канали“, кои имаат свое поддомен на *IGN* и се занимаваат со одредено подрачје.  Каналите за игри се занимаваат со игри за ЛС, Wii, Nintendo DS, Nintendo DSi, Xbox 360, PlayStation 2, PlayStation 3, PSP, Xbox Live, мобилни телефони, ретро и iPhone. Покрај нив, *IGN* има и канали за филмови, музика, опрема и технологија, спорт, стрипови, телевизија и друго.

[мини|десно|Поранешното седиште на ''IGN'' во [Бризбејн (Калифорнија)]]

## Надворешни врски
* Официјално мрежно место
* IGN Australia 
* IGN UK 
* Канал на IGN на *[[YouTube]]*


Категорија:Семрежни форуми
Категорија:Мрежни места за видеоигри
Право (весник)

**Право** е неделен весник, официјален орган на политичките и духовните интереси на бугарското население во Отоманското Царство, а подоцна станува орган на македонско-одринските интереси откако овие две области по Берлинскиот конгрес останале во рамките на империјата. Со текот на времето Право станува неофицијален орган на Македонскиот комитет од Софија и Македонската револуционерна организација, со што започнува да ги претставува интересите на македонското револуционерно движење.

## Уредници

Го уредувале Васил Маков (главен уредник), Никола Наумов (главен уредник), од бројот 13 како уредници се јавуваат Христо Дојчинов и Тома Карајовов 

## Дејност

### Македонското прашање и Одринско

Весникот во почетокот се занимавал со прашањето за Македонија и Одринско кој останале под управата на Отоманското Царство.

Првенствено биле разгледувани културните и духовните интереси на тамошното население, подобрување на положбата врз основа на членот 23 од Берлинскиот конгрес и спроведување на реформи.

Со засилувањето на македонското револуционерно движење весникот почнува да се занимава и со политички прашања и станува неофицијално гласило на Македонскиот комитет со што јавно се барало автономија на Македонија.

### Неофицијален орган на МРО

По создавањето на Македонската револуционерна организација, односно по создавањето на нејзиното Задгранично претставништво, весникот станува неофицијален орган на Организацијата и ги пренесува нејзините ставови за решавање на Македонското прашање.

Според Пејо Јаворов, весникот ги претставувал личните ставови на Гоце Делчев меѓутоа треба да се истакне дека тој како задграничен претставник ги застапувал интересите и потребите на самата Организацијата.

Во овој весник е објавена и статијата на Ѓорче Петров под наслов *Македонското ослободително дело на бугарска почва* како и голем број на други текстови како што и ставот на Организацијата во однос на Македонското прашање:

## Извори


## Литертура

**д-р Боро Мокров, Развојот на македонскиот печат и новинарство (од првите почетоци до 1945) Скопје, 1980*
* *д-р Боро Мокров - м-р Томе Груевски, Преглед на македонскиот печат (1885-1992), Скопје, 1993*

Категорија:Бугарски весници
Категорија:Весници на Македонската револуционерна организација
Дело (весник)

**Дело. Независен Македоно-одрински лист** (стар правопис: *Дѣло. Независимъ Македоно-Одрински Листъ*) излегувал во Софија во периодот од 31 декември 1901 до 28 јули 1902 година. Тој е неделен весник, во почетокот се декларирал како независен македоно-одрински лист, од 13 број како бранител на македоно-одринските интереси со што станал неофицијален орган на Македонската револуционерна организација.

## Уредници

Главен уредник бил бугарскиот поет и македонски револуционер Пејо Јаворов, а како уредници се јавуваат: Александар Георгиев и Никола Харлаков

## Дејност

### Неофициален орган на Организацијата

Весникот бил печатен во печатницата на Ив. К. Чучев и К. Боцинов, а биле објавени вкупно 25 броја.

Самите содржини на весникот ги претставувале интересите на Организацијата, во периодот кога весникот излегувал доаѓа до отворен судир помеѓу Организацијата и Врховниот македонски комитет така што дел од неговите содржини биле насочени против врховистите, се дискутирало Македонското прашање и на кој начин тоа де се реши дали преку автономна или независна Македонија.

Според уредникот Никола Харлаков преку овој весник се изградувале:

*Дело* како весник кој бил печатен и излегувал во Бугарија имал големо влијани врз македонска емиграција.

Бугарската историографија е на стојалиште дека весникот ја заштитувал идејата за автономија на Македонија и дека постепено еволуирал кон ставот за создавање на македонска независна држава, што според погледите на бугарските историчари било опасно и се предизвикувал политички сепаратизам што можел да доведе до распарчување на единствената бугарска нација 

## Извори


## Литертура

**д-р Боро Мокров, Развојот на македонскиот печат и новинарство (од првите почетоци до 1945) Скопје, 1980*
* *д-р Боро Мокров - м-р Томе Груевски, Преглед на македонскиот печат (1885-1992), Скопје, 1993*

Категорија:Бугарски весници
Категорија:Весници на Македонската револуционерна организација
Револуционерен лист

**Револуционерниот лист** () излегувал во Солун во периодот од 12 август 1904 до 16 декември 1906 година и бил официјален орган на Македонската револуционерна организација, а подоцна станува неофицијално гласило на Јане Сандански и неговите приврзаници.

Најпрво, уредничката позиција му е понудена на Пејо Јаворов, но тој, поради несогласувањата со Јане Сандански, ја одбива понудата. Од 1904 година уредник е Васил Пасков, а потоа уредник на весникот станува Димо Хаџи Димов.

## Дејност

### Официјален орган на Организацијата
 
#### Македонското прашање

Весникот разгледувал голем број на внатрешни и надворешни прашања кои биле поврзани со Македонската револуционерна организација како и со решавањето на Македонското прашање.

Во 1905 година весникот истакнал дека:

Со што јасно било дадено на знаење дека Организацијата се залагала за самостојана македонска држава.

Сепак треба да се истакне дека во тој период по Илинденското востание во Организација се диференцираат две струи или крила кои Христо Силјанов ги нарекува ги нарекува: *радикално-реформска* и *умерено-конзервативна* , со што весникот ги изразувал идеите на првото крило, затоа во бугарската историографија се истакнува дека идејата за независност не била цел на сета Организацијата, туку само на ова крило со што се девалвира македонскиот карактер на МРО

Mеѓутоа, треба да се потенцира дека *автономниот принцип* бил официјална цел на *умереното-конзервативно крило*, но тоа не значи дека тие не се залагале за самостојна држава, бидејќи идејниот водач на конзервативното крило Христо Матов во својата брошура „Основите на Организацијата од Брут“ истакнува дека:

#### Однос кон врховистите

Весникот ги популаризирал целите и задачите на МРО во новонастаните услови, притоа весникот ги критикувал и врховистите и нивните погледи за решавање на Македонското прашање.

Во својата статија од јуни 1905 година се истакнува:

## Извори

 

Категорија:Весници на Македонската револуционерна организација
Бунтовник (весник)

**„Бунтовник“** () бил весник кој излегувал во Софија во периодот 1898 - 1899 година како неофицијален орган на Задграничното претставништво, односно на Македонската револуционерна организација, преку кој се претставувале целите и намерите на Организацијата во однос на Македонското прашање.

## Уредник

Главен и единствен уредник на весникот бил Ѓорче Петров кој во тој период во Софија, покрај Гоце Делчев бил нелегален претставник на Организацијата и како задграничен претставник ги застапувал и штител нејзините интересите .

## Дејност

Весникот се печател на бугарски јазик и неговото издавање било тајно, нередовно и ненумерирано. Во своите спомени Ѓорче Петров истакнува дека тој издал 11 броеви во ограничен тираж и го растурал на помали групи на лица кој се интересирале за македонското револуционерно дело.

Весникот бил наменет за македонска емиграција како и бугарскиот народ со цел да се придобијат нивните симпатии кон Организацијата, но весникот бил растуран и во Македонија за да се придобие и македонското население кон револуционерното дело.

Од овој весник се сочувани само три броја и врз основа на нив може да се заклучи дека целта на *„Бунтовник“* била да се коментира Македонското прашање и да се пропагира револуционерна борба.

Најголемиот дел од текстовите се на Ѓорче Петров преку кој тој агитирал за револуционизирање на населението и за кревање на едно можно идно востание.

## Односот на бугарското општество кон весникот

Бугарскиот трговски агент Атанас Шопов од Солун во еден свој извештај до бугарскиот премиер истакнал:

Овој извештај бил испратен во 1898 година кога Ѓорче Петров го издавал *„Бунтовник“* и јасно е дека таквата дејност била во согласност на самата Организација.

Ѓорче Петров поради својата, покрај другото и издавачка дејност дошол во судир со бугарските oпштествени кругови и затоа Димитар Ризов во јули 1898 година до бугарскиот премиер Констатнин Стоилов инсистирал Ѓорче Петров:

## Извори


Категорија:Бугарски весници
Категорија:Весници на Македонската револуционерна организација
Мон-ле-Нефшато

**Мон-ле-Нефшато** (фр. *Mont-lès-Neufchâteau*) — општина во департманот Вогези во регионот Лорена, североисточна Франција.

## Поврзано
*Општини во Вогезите

Категорија:Општини во Вогезите
Категорија:Населени места во Франција
Отоманско-полски војни

**Отоманско-полските војни** може да се однесува на неколку конфликти помеѓу Отоманското Царство и Полско-литванската Државна Заедница:

* Големата војна во Молдавија, која започнала кон крајот на 16 век и почетокот на 17 век, завршувајќи со Отоманско-полска војна (1620–1621) 
* Отоманско-полска војна (1633–1634)
* Отоманско-полска војна (1666–1671)

Како дел од Големата турска војна:

* Отоманско-полска војна (1672–1676)
* Отоманско-полска војна (1683–1699)
Отоманско-хрватски војни

**Отоманско-хрватски војни** претставуваат серија од конфликти помеѓу Отоманското Царство од една страна и Кралство Хрватска, Хабсбуршката монархија и Кралство Хрватска-Унгарија од друга страна:

* Долгиот поход (1443-1444)
* Стогодишна војна (1493-1593)
* Долгата војна (1593-1606)
* Голема турска војна (1662-1699)

Категорија:Судири во 13 век
Категорија:Судири во 14 век
Категорија:Судири во 15 век
Категорија:Судири во 16 век
Категорија:Судири во 17 век
Категорија:Судири во 18 век
Категорија:Судири во 19 век
Категорија:Војни на Отоманското Царство
Категорија:Војни на Хрватска
Отоманско-хабсбуршки војни

**Отоманско-хабсбуршките војни** претставуваат серија од конфликти помеѓу Отоманското Царство и Хабсбуршките династии во Австрија, Шпанија, како и Светото Римско Царство и кралството Унгарија.

Војните главно се одвивале на територијата на денешна Унгарија. Во почетокот, Отоманците забележиле огромни успеси, и стигнале дури до Виена, каде биле поразени.

Категорија:Судири во 16 век
Категорија:Судири во 17 век
Категорија:Судири во 18 век
Категорија:Војни на Австрија
Категорија:Војни на Бохемија
Категорија:Војни на Унгарија
Категорија:Војни на Отоманското Царство
Категорија:Војни на Светото Римско Царство
Категорија:Војни на Русија
Категорија:Војни на Шпанија
Отоманско-српски војни

**Отоманско-српските војни** претставуваат серија од конфликти помеѓу Отоманското Царство и Средновековна Србија во периодот од 14 век до 15 век.

* Галиполе 
* Стефанијана 
* Марица 
* Дубравница
* Савра
* Плочник 
* Билеча
* Косово Поле
* Трипојле 
* Деспотовац 
* Vitosha Pass
* Ново Брдо
* Ниш
* Крушевац
* Лесковац
* Смедерево 
* Белград


Категорија:Битки во Османлиско-српските војни
Категорија:Војни на Отоманското Царство
Отомански војни на Блискиот Исток

**Отоманските војни на Блискиот Исток** ги опфаќа војните во Левант, Анадолија, Месопотамија и Кавказ.

Една од првите поголеми битки кои се одвиле на овие реони била во 1402 година во Битката кај Ангора. Во овие региони се одвиле голем број на битки, посебно во т.н. Отомански интерегнум, односно граѓанската војна која започнала помеѓу синовите на Бајазит I.

Селим I ги поразил на Мамелуците и освоил најголем дел од денешните современи земји Сирија, Либан, Израел и Египет, вклучувајќи го и светиот град Ерусалим, како и Каиро.

Категорија:Судири во 14 век
Категорија:Судири во 15 век
Категорија:Судири во 16 век
Категорија:Војни на Отоманското Царство
Список на отомански опсади

## Подем (1299–1453)

## Проширување

Категорија:Воени походи на Османлиското Царство
Пчиња (појаснување)

**Пчиња** може да се однесува на:
*Пчиња — река во Македонија и Србија, лева притока на р. Вардар
*Пчиња — село во Општина Куманово
На плажата Чезил

***На плажата Чезил*** () е роман на британскиот автор Ијан Мекјуан, објавен во 2007 година. Овој роман се најде во потесен избор за наградата Букеровата награда за најдобар роман во 2007 година.

*Вашингтон Пост* и критичарот добитник на Пулицер Џонатан Јардли го поставија романот на списокот на најдобрите десет романи во 2007 година, фалејќи го авторот: „Фикцијата на Мекјуан станува сè подобра“.

## Синопсис
Во јули 1962 година, Едвард Мејхју и Флоренс Понтинг - млад, тукушто венчан брачен пар - се наоѓаат во хотел на плажата Чезил. Таму се на нивниот меден месец. За време на вечерта во која ќе треба да го конзумираат бракот за првпат, и двајцата се сеќаваат на настаните што довеле до нивната средба, како и на нивниот живот пред да се венчаат.

Но Едвард и Флоренс се различни: Едвард е паметен, но брзоплет и сексуално мотивиран; Флоренс, поради кодот на однесување во тоа време, е преплашена од интимност. Оваа разлика ќе доведе до конечна промена во нивната врска.

Романот ги истакнува карактерните разлики на ликовите, како и нивните ставови и развитокот на нивната љубов во осамнувањето на сексуалното будење во 1960-те во Британија.

## Филмска адаптација
Мекјуан објави дека напишал сценарио за „На плажата Чезил“ и дека Сем Мендез ќе биде режија. Се надева дека снимањето ќе почне на крајот од 2010 година. Исто така, има изјавено дека сака Кери Малиган да ја глуми Флоренс.

## Надворешни врски
* Критика во *[[Економист]]*
* „На плажата Чезил“  на мрежното место на Мекјуан

Категорија:Англиска книжевност
Категорија:Британски романи
Категорија:Романи на Ијан Мекјуан
Отоманско-венецијански војни

**Отоманско-венецијанските војни** претставуваат серија од конфликти помеѓу Отоманското Царство и Венецијанската Република во периодот од 15 век до XVIII век.

* Опсада на Солун (1422–1430)
* Отоманско-венецијанска војна (1463–1479)
* Отоманско-венецијанска војна (1499–1503)
* Отоманско-венецијанска војна (1537–1540)
* Отоманско-венецијанска војна (1570–1573)
* Отоманско-венецијанска војна (1645–1669)
* Отоманско-венецијанска војна (1684–1699)
* Отоманско-венецијанска војна (1714–1718)

Категорија:Војни на Отоманското Царство
Категорија:Војни на Венецијанската Република

Категорија:Судири во 15 век
Категорија:Судири во 16 век
Категорија:Судири во 17 век
Категорија:Судири во 18 век
Фудбалска репрезентација на Уругвај

**Фудбалската репрезентација на Уругвај** е фудбалски тим кој го претставува Уругвај на меѓународните натпревари и е под контрола на Фудбалскиот сојуз на Уругвај.

Уругвај го освоил Светското првенство; првиот пат во 1930 година (кога бил домаќин), победувајќи ја во финалето Аргентина со 4-2. Вторпат го освоиле во 1950, кога во финалето со 2-1 го победиле Бразил. Тимот исто така освоил и две златни медали на Летните олимписки игри во 1924 и 1928, пред создавањето на Светското првенство. Уругвај освоил повеќе меѓународни титули (19) во XX век за разлика од било која друга земја во светот и сè уште го држи овој рекорд, иако сега го споделува со Аргентина.

Нивниот успех го зголемува и фактот што Уругвај има многу малку жители. Уругвај е единствената земја во светот која го освоила Светското првенство, а има помалку од 4 милиони жители. Всушност, само шест нации со население помало од тоа на Уругвај досега учествувале на Светското првенство: Северна Ирска (3 пати), Велс, Кувајт, Словенија и Тринидад и Тобаго. Исто така, Уругвај е најмалата нација која го освоила Олимпискиот медал во било кој тимски спорт.

Уругвај е и најмалиот член на КОНМЕБОЛ-от, јужноамериканската фудбалска конфедерација. И покрај тоа, Уругвај го освоил Јужноамериканското првенство 15 пати, заостанувајќи само зад Аргентина.

## Настапи на турнири
### Светско првенство

### Настапи на континенталните првенства на Јужна Америка

#### Настапи на ''Јужноамериканското првенство''

#### Настапи на ''Копа Америка''

### Настапи на ФИФА Куп на конфедерации

## Играчи
### Моментален состав
Состав на Копа Америка 2024

## Рекордери
### Играчи со најмногу настапи

### Играчи со најмногу постигнати голови

Уругвај
Категорија:Спортот во Уругвај
Мартин Демикелис

**Мартин Гастон Демикелис** (шпан. *Martín Gastón Demichelis*, роден  во Јустиниано Посе, Кордоба) — поранешен аргентински фудбалер, играч од одбраната.

## Кариера
Со професионален фудбал Демикелис почнал да се занимава во 1998 година во буеносаирескиот клуб Ривер Плејт, каде дебитирал за првиот тим во 2001. Имал неколку добри настапи во аргентинскиот клуб, што довело до заминување во минхенски Бајерн во 2003 година. Првата сезона во германскиот клуб не била позитивна, претрпел неколку повреди; но со доаѓањето на тренерот Феликс Магат започнал почесто да игра во првата постава. Играл многу често во двете сезони во кои Бајерн ја освојува и лигата, и купот (2005 и 2006). Во 2011 година потпишал за шпанскиот прволигаш Малага.

На 11 септември 2007 го постигнал првиот погодок за репрезентацијата во пријателскиот натпревар против Австралија која завршила со резултат 1:0.

## Награди и успеси

* **[[ФК Ривер Плејт|Ривер Плејт]]**
:Аргентинско првенство: 2002., 2003.

* **[[Бајерн Минхен]]**
:Германска лига: 2005., 2006., 2008.
:Куп на Германија: 2005., 2006., 2008.
:Германски лига-куп: 2004., 2007.

## Надворешни врски
* Мартин Демикелис на "National-Football-Teams.com"
* Статистика  на "IrishTimes.com" 
* Статистика на "Fussballdaten.de" 

Категорија:Аргентински фудбалери
Категорија:Фудбалери на ФК Ривер Плејт
Категорија:Фудбалери на ФК Бајерн Минхен
Категорија:Фудбалери на ФК Малага
Категорија:Фудбалери на ФК Атлетико Мадрид
Категорија:Фудбалери на ФК Манчестер Сити
Категорија:Фудбалери на ФК Еспањол
Категорија:Фудбалери од Бундеслигата
Категорија:Живи луѓе
Макси Родригес

**Максимилијано Рубен Родригес** или "**Макси Родригес**" (шпан. *Maximiliano Rubén Rodríguez*, роден на  во Росарио) — аргентински фудбалер, напаѓач и халф. Поседува двојно државјанско: едно аргентинско, едно италијанско. Висок е 1,80 m.Има изиграно три светски првенства.На Светското првенство во фудбал 2006 тој постигна три гола, од кои два беа против тимот на Србија и Црна Гора во победата од 6-0, а еден против Мексико во осмина финалето. На Светското првенство во фудбал 2014 година, тој го даде решавачкиот пенал против Холандија, кој ги доведе до финалето.

Категорија:Аргентински фудбалери
Категорија:Родени во 1981 година
Категорија:Живи луѓе
Категорија:Фудбалери на ФК Ливерпул
Категорија:Фудбалери на ФК Атлетико Мадрид
Категорија:Фудбалери од Премиер Лига
Зала

**Зала** (на унгарски: *Zala*) е името на еден од 19-те административни окрузи (*comitatus* или *megye*) на Унгарија. Главен административен центар на округот е градот Залаегерсег.

## Географија

Округот лежи во југозападна Унгарија. Името го добил според реката Зала. Неговите граници ги дели со Хрватска и Словенија, како и со унгарските окрузи: Ваш, Веспрем и Шомоѓ. Главен град на Зала е градот Залаегерсег. Површината на округот изнесува 3784 км2. Дел од езерото Балатон е сместено во округот.

## Историја

Во некое непознато време, западната територија од порашнешниот округ Зала, и била доделена на Словенија (Јужно-Прекмурје). Во 1919 година, непризнатата Република Прекмурје, која постоела само 6 дена се наоѓала таму.

## Демографија

Округот Зала, според пописот од 2007 година, има население од 293.443 луѓе. Во градовите живее околу 56% од населението, а во помалите оштини 38% од вкупното население. Зала се наоѓа на 16 место, според бројот на население, помеѓу унгарските окрузи. Најголем дел од населението се етнички Унгарци.

## Галерија


Податотека:Zrínyi Miklós lovaszobra Zalaegerszegen.JPG|Миклош Зрински во Залаегерсег.
Податотека:Gocsej village street.jpg|Гече, село музеј (Залаегерсег)
Податотека:Hévíz fürdő.jpg|езерото Хевиз. 
Податотека:Vonyarcvashegy - Szent Mihály-domb.jpg|Капелата Воњарвашхеѓ.
Податотека:Kemendollár-Kemeni vár.jpg|Кемендолар - остатоци од замокот.
Податотека:Keszthely - Festetics Castle.jpg|Замокот Кестхељ.
Податотека:Rezi - Castle.jpg|Замок Рези.
Податотека:Megyeszékhely - Zala megye - Zalaegerszeg.jpg|Залаегерсег.


## Надворешни врски

* Туристички водич
* Марија Андроци: Округ Зала 

Категорија:Окрузи во Унгарија
Список на реки во Нов Зеланд

мини|Ваикато
Ова е список на најдолгите **[[река|реки]] во Нов Зеланд**, како и некои други поважни реки, сите подредени по должина.

Реките означени со (ЈО) се наоѓаат на Јужниот Остров, а оние означени со (СО) се на Северниот Остров.

## 10 најдолги реки
# Ваикато (СО) — 425&nbsp;км
# Клута или Матау (ЈО) — 322&nbsp;км
# Фангануи (СО) — 290&nbsp;км 
# Таиери (ЈО) — 288&nbsp;км 
# Рангитикеи (СО) — 241&nbsp;км
# Матаура (ЈО) — 240&nbsp;км 
# Ваиау (ЈО) — 217&nbsp;км 
# Кларенс (ЈО) — 209&nbsp;км 
# Ваитаки (ЈО) — 209&nbsp;км 
# Орети (ЈО) — 203&nbsp;км 

## Други позначајни реки
### Над 100 километри
*Рангитаики (СО) — 193&nbsp;км 
*Manawatu River (СО) — 182&nbsp;км 
*Булер или Каватири (ЈО) — 177&nbsp;км 
*Ваихоу (СО) — 175&nbsp;км 
*Мохака (СО) — 172&nbsp;км 
*Ваирау (ЈО) — 169&nbsp;км 
*Ваиау (ЈО) — 169&nbsp;км
*Фангаеху (СО) — 161&nbsp;км 
*Ваимакарири (ЈО) — 161&nbsp;км 
*Мокау (СО) — 158&nbsp;км
*Нгаруроро (СО) — 154&nbsp;км 
*Ракаиа (ЈО) — 145&nbsp;км 
*Патеа (СО) — 143&nbsp;км 
*Хурунуи (ЈО) — 138&nbsp;км 
*Туракина (СО) — 137&nbsp;км 
*Ваироа (СО) — 137&nbsp;км 
*Ваироа (СО) — 132&nbsp;км 
*Аватере (ЈО) — 126&nbsp;км
*Греј или Мафера (ЈО) — 121&nbsp;км
*Рангитата (ЈО) — 120&nbsp;км 
*Ваитаки (ЈО) — 111&nbsp;км
*Патеа (СО) — 105&nbsp;км 
*Апарима (ЈО) — 102&nbsp;км

### 50-100 километри
*Факатане (СО) — 95&nbsp;км
*Помахака (ЈО) — 81&nbsp;км
*Орари (ЈО) — 74&nbsp;км 
*Карамеа (ЈО) — 73&nbsp;км
*Онгаруе (СО) — 73&nbsp;км 
*Ахурири (ЈО) — 70&nbsp;км
*Инангахуа (ЈО) — 65&nbsp;км 
*Моафанго (СО) — 62&nbsp;км 
*Ваитоа (СО) — 62&nbsp;км
*Шотовер (ЈО) — 60&nbsp;км 
*Хат (СО) — 56&nbsp;км 
*Руакитури (СО) — 55&nbsp;км 
*Мангануи (СО) — 53&nbsp;км 
*Фенуакура (СО) -53&nbsp;км 
*Еглинтон (ЈО) — 51&nbsp;км 
*Каитуна (СО) — 50&nbsp;км  (приближно)

### Под 50 километри
*Фрешвотер (Стјуартов Остров) — 25&nbsp;км  (најдолга вон двата главни острова)
*Ваивава — 21&nbsp;км  (најдолга река на полуостровот Коромандел)
*Макара (Четемски Остров) — 16&nbsp;км  (најдолга вон главниот архипелаг)
*Ејвон (ЈО) — 15&nbsp;км 
*Литска Вода (ЈО) — 14&nbsp;км

## Поврзано
* Список на планини во Нов Зеланд
* Список на езера во Нов Зеланд
* Географија на Нов Зеланд

## Наводи
**The Air New Zealand Almanac 1989*. Wellington: New Zealand Press Association.

Нов Зеланд
*
Реки
Список на битки на Отоманското Царство

Главните битки во историјата на Отоманското Царство се прикажани подолу. Периодот на постоење на царството е повеќе од шест векови, а најголемото територијално проширување царството го доживеало во втората половина на 16 век. Во тоа време таа се протегала од Средна Европа до Персискиот Залив и Касписко Море до Северна Африка. Бројот на битките кои ги водело царството е многу голем. Овде се само главните битки. Меѓу нив се битки кои биле водени во XX век (Италијанско-турска војна, Балкански војни и Прва светска војна), како и опсадите (Истанбул, Каиро, Белград, Багдад, Будим и други).

## Список на битки

 

( Легенда за местото на битката)

 

## Наводи


Битки
Залаегерсег

**Залаегерсег** (унгарски: *Zalaegerszeg*) е главниот административен центар на округот Зала во Унгарија. Сместен е во западна Унгарија, во западниот прекудунавски регион.

Според податоците од пописот од 2008 година, градот има население од 61.717 жители.

## Географија

Градот Залаегерсег се наоѓа во западниот дел на Унгарија. Од престолнината на државата — Будимпешта градот е оддалечен околу 220 километри западно. Словенија и Австрија се наоѓаат многу блиску до градот.

Градот е сместен во западниот дел на Унгарија, на местото каде Панонската низина преоѓа во рид на Алпите, кои се наоѓаат во блиската соседна Австрија. Градот се наоѓа на реката Зала, по која и го добил името.

## Историја

Иако градското подрачје било населено уште во добите на праисторијата и антиката, населбата под денешното име за првпат се споменува во 1247 година во средновековна Унгарија. Развојот на градот бил интензивен за време на 15 век, но неговото развивање било попречено од отоманските освојувања во Панонската низина во втората половина на 16 век, кога местото било на граница, која била нестабилна и на неа имало чести напади и ограбувања.

Со преземањето на власта од страна на Хабсбурговците во XVIII век Залаегерсег повторно почнал да се развива и станала културно и управно средиште во оваа област.

За време на Унгарската револуција 1848/1849, како град кој бил блиску до австрискиот дел на Австроунгарија, немал голема улога во револуцијата, па поради тоа и воопшто не настрадал. После револуцијата градот брзо се подигнал и набргу после тоа добил и железничка врска со Будимпешта. Исто така во овој период се подигнати и многу нови градби, а во градот се зголемил и бројот на населението.

После Првата светска војна, градот се нашол во рамките на новооснованата унгарска држава. За време на другата половина на 20 век, градот уште повеќе се развил и се зголемил бројот на населението. За време на изминативе години на унгарската транзиција, поради поволната положба помеѓу престолнината и европскиот запад, градот полесно поминал низ транзиционата криза отколку некои други градови во државата.

## Демографија

Во 2001 Залаегерсег имал население од 61.654 луѓе и тоа: 95.5% Унгарци, 1% Роми, 0.4% Германци и други. Од религиите најзастапени се: 71,1% римокатолицизам, 3,8% калвинизам, 1,6% лутеранство, 11,6% атеизам.

## Галерија


Слика:Zalaegerszeg church 2.jpg|Католичка катедрала.
Слика:Zalaegerszeg Synagogue.JPG|Старата градска синагога.
Слика:Göcsej Múzeum Zalaegerszeg.JPG|Градскиот музеј.
Слика:Megyeszékhely - Zala megye - Zalaegerszeg.jpg|Дворот на округот.


## Надворешни врски

* Официјално мрежно место
* Друга страница
* Воздушна фотографија: Залаегерсег

Категорија:Зала
Региони во Унгарија

Покрај на окрузи, **Унгарија** официјално е поделена и на **[[регион]]и**. Унгарија е поделена на 7 региони, и тоа на географска основа. Секој од овие региони, се различни еден од друг по нивната културна и демографска историја.

Овие седум региони биле формирани во 1999 година, по законскиот акт 1999/XCII, кој ги заменил претходните од 1996 година 1996/XXI. Во секој од регионите се сместени одредени окрузи, кои се 19 на број како и главниот град Будимпешта, како посебна административна единица во склоп на округот Пешта.

Список на регионите:

лево|400п





* На ***Северна Унгарија*** и припаѓаат окрузите Боршод-Абауј-Земплен, Хевеш и Ноград.
* На ***Северната голема котлина*** и припаѓаат окрузите Хајду-Бихар, Јас-Наѓкун-Солнок и Саболч-Сатмар-Берег.
* На ***Јужната голема котлина*** и припаѓаат окрузите Бач-Кишкун, Бекеш и Чонград.
* На ***Централна Унгарија*** и припаѓаат окрузите Пешта и главниот град Будимпешта.
* На ***Централниот прекудунавски регион*** му припаѓаат окрузите Комаром-Естергом, Фејер и Веспрем.
* На ***Западниот прекудунавски регион*** му припаѓаат окрузите Ѓер-Мошон-Шопрон, Ваш и Зала.
* На ***Јужниот прекудунавски регион*** му припаѓаат окрузите Барања, Шомоѓ и Толна.


Категорија:Административна поделба на Унгарија
ISO 3166-2:NZ

**ISO 3166-2:NZ** е ставка во ISO 3166-2, дел од стандардот ISO 3166 на Меѓународната организација за стандардизација (ISO), каде се пропишани кодовите за имињата на главните административни единици на Нов Зеланд (чиј ISO 3166-1 alpha-2 код е NZ).

Моментално постојат кодови за две нивоа на административна поделба:
* 2 острова (Северниот и Јужниот Остров) &mdash; Секој код е буква.
* 16 региони &mdash; Секој код почнува со NZ-, по што следат три букви.

## Тековни кодови
*Кодовите на официјалните имиња се пропишани од службениот стандард на Агенција за одржување на ISO 3166 (ISO 3166/MA).*

### Острови
*Овие кодови се пропишани со официјалниот стандард без ISO 3166-1 alpha-2 код на земјата како претставка, и затоа самите по себе не гарантираат единственост на глобално ниво. Кон нив може да се придодаде <tt>NZ-</tt>.*

### Региони

## Поврзано
* Административна поделба на Нов Зеланд

## Наводи

## Надворешни врски
* Региони на Нов Зеланд - Statoids.com 

2:NZ
*ISO 3166-2
Категорија:Списоци за Нов Зеланд
Список на Валиде султан

* 1324: Мал Хатун - сопруга на Осман I, мајка на Орхан I, со грчко потекло
* 1389: Гулчичек Хатун
* 1421: Емине Хатун 
* 1432: Хума Хатун 
* 1481: Емине Ѓул Бахар 
* 1512: Ајше Хатун 
* 1520: Ајше Хафса султан
* 1558: Хурем султан
* 1574: Нурбану султан
*1594: Сафије султан
*1603: Хандан султан 
*1617: Махфирузе Хатиџе султан
*1623: Ќосем султан 
*1648: Турхан Хатиџе султан
*1687: Салиха Дилашуб султан
*1691: Хатиџе Муазез султан 
*1695: Еметулах Рабија Ѓулнуш султан 
*1730: Салиха султан
*1754: Шехсувар султан 
*1757: Амина Михришах султан
*1774: Рабија султан 
*1789: Михришах султан
*1807: Ајше Сенијепервер султан 
*1808: Накшидил султан
*1839: Безмијалем султан
*1861: Пертевнијал султан
*1876: Шевкевза султан 
*1876: Тиримулган султан
*1909: Ѓулчемал султан 
*1918: Ѓулусту султан

## Наводи

Категорија:Жените во Отоманското Царство

Категорија:Жената во исламот
Валиде
Категорија:Османлиски робови
Битка кај Могила

**Битката кај Могила** е судир помеѓу чета на Македонската револуционерна организација на чело со војводата Параскев Цветков и турскиот аскер кај селото Могила, Битолско.

## Битката

Битката се водела помеѓу војводата Параскев Цветков чија чета броела 20 души и турската жандармерија и војска.

На 20 мај 1903 година четата бил предадена по што наспроти ноќта на 21 мај била опколена од страна на турските сили.

Војводата Цветков бил предупреден дека е предаден но тој одбил да го напушти селото и решил да се бори. Битката започнала на 20 мај, а следниот ден Турците донеле артилерија .

Во текот на Битката загинале 13-14 чтници и самиот војвода Параскев Цветков.

Загинатите биле погребани покрај олтарот на селската црква во зедничка гробница.

## Извори


Категорија:Битки во Илинденското востание
Категорија:Воена историја на Македонија
Битка кај Готен

**Битката кај Готен**, Малешевско е една од најголемите битки водени од страна на четите на Македонската револуционерна организација пред Илинденското востание на територијата на Македонија.

## Битката

Битката започнала на Велигден на 6 април 1903 година се водела на планината Готен, Малешевско, Источна Македонија. Борбата се водела помеѓу здружените чети на Македонската револуционерна организација и турскиот аскер. На чело на здружената чета стоеле војводите: Христо Чернопеев, Коста Мазнејков, Делчо Кочов, К. Кондов, Никола Дечев, Питу Гули, Ванчо Србакот, Тимо Ангелов и др . Бројот на комитите изнесувал околу 250-270 души. Четата била опколена од страна на турската војска на врвот Готен, при што на помош им дошол и врховистичкиот војвода Никола Лефтеров со својата чета. Ноќта на 6 април опколените комитеи тргнале на јуриш при што од своја страна имале 25 загинати додека пак бројот на загинатите и ранети турски војници изнесувал околу 200 души.

## Извори


## Литература

**Движението отсам Вардара и борбата с врховистите, по спомени на Јане Сандански, Чернопеев, Сава Михајлов, Христо Куслев, Иван Атанасов Грчето..., Софија, 1927*

Категорија:Битки во Илинденското востание
Категорија:Воена историја на Македонија
Список на партии во Отоманската Империја

мини|Српски извештај за улогата и активноста на Демократската Партија во Скопје , од 18 јануари 1910 година.
**Список на партии во Отоманското Царство**:

* Арменакан (Ерменска либерално-демократска партија) 
* Социјалдемократска партија Хунчакијан
* Ерменска револуционерна федерација
* Либерален сојуз (Отоманско Царство)
* Отоманска демократска партија
* Народна федеративна партија
* Сојуз на бугарски уставни клубови
* Народна отоманска партија
* Партија на слободата 
* Отоманска либерално-народна партија
* Отоманска социјалистичка партија
Висока порта

мини|Високата порта
**Високата порта** или само *порта* (турски: *Bab-ı Ali*) е термин со кој се означувал диванот во Отоманското Царство, во кој се спроведувала отоманската политика. Терминот се користел во дипломатски контекст од страна на западните земји, бидејќи нивните дипломати биле буквално пречекивани пред портите на диванот. За време на Хуриетот, функциите на диванот биле заземени од страна на поети од императорската влада и портата започнала да се нарекува како Министерство за надворешни работи.

Категорија:Управување со Отоманското Царство
Категорија:Порти
Битка кај Арменско

**Битката кај Арменско** е борба помеѓу здружените чети на Македонската револуционерна организација и турската армија кај месноста Бигла во близината на селото Арменско, Леринско во текот на Илинденското востание.

## Битката

Таа започнала на 17 август 1903 година и се водела помеѓу здружените чети од Леринско и Костурско, нивниот број изнесувал околу 300 -  400 души, тие се бореле против турскиот гарнизон кој се состоел од 250 војници, засилен со уште 2000 аскер. Битката се водела кај месноста Бигла и траела до ноќта кога османлиската војска се повлекла кон Лерин. Турците имале околу 100 загинати и 50 - тина ранети додоека пак востаниците имале 15 загинати и 33 ранети. При повлекувањето османлиската војска го запалила селото Арменско притоа убивајќи 130 селани, ранувајќи 33, а 15 моми биле обесчестени.

## Извори
 

Категорија:Битки во Илинденското востание
Список на отомански територии

Следува список на територии кои биле под власта на Отоманското Царство во периодот на нејзиното постоење од 1299-1922.
__TOC__
thumb|200px|Borders of the Ottoman Empire (1683)
## Европа

*Албанија (1478-1912); 
*Босна (1463-1878/1908); 
*Бугарија (1421/1453-1878); 
*Крит (1669–1913); 
*Крим (1475–1774); 
*Цикладски острови (1538–1828); 
*Кипар (1570-1878/1914); 
*Додеканези (1522-1912); 
*Епир (1479-1912);
*Грција (1460-1828(Morea&Epir)-1912(Current borders); 
*Херцеговина (1481-1878/1908);
*Унгарија (1541–1699);
*Македонија (1371/1395-1912); 
*Црна Гора (1496/1499-1878);
*Отранто (1480–1481); 
*Подолија (1672–1699);
*Родос (1522-1912);
*Влашка 
*Молдавија (1455–1473; 1503–1572; 1574–1600; 1601–1877); 
*Трансилванија — (1541–1699); 
*Арго-Саронски острови (1460-1830);
*Србија (1459-1804/1878);
*Славонија (1592–1699);
*Украина (1676–1681);

thumb|center|500px|Отоманското Царство во Европа (1680)

## Кавказ
*Абхазија (1480-1810); 
*Дагестан (1578–1730); 
*Грузија (1516–1603, 1620–1683, 1727–1735);

## Азија
*Аден (1538–1635); 
*Ирак (Багдад, Барса, Мосул) (1534-1918);
*Јордан (1516-1918);
*Либан (Бејрут, Сидон) (1516-1918); 
*Лорестан (1587–1639);
*Оман (1550–1551, 1581–1588, 1659–1741); 
*Палестина (1516-1918); 
*Катар (1871–1916); 
*Саудиска Арабија (Ел Хаса) (1871–1913); 
*Саудиска Арабија (Неџаз) (1517-1916); 
*Саудиска Арабија (Неџд) (1817–1902);
*Саудиска Арабија (Асир) (1871–1914);
*Сирија (Дамаск, Алеп) 1516-1918);
*Јемен (1517–1636, 1872–1918).

## Африка

*Алжир (Алжир) (1536–1830);
*Алжир (Константин) (1637–1830);
*Алжир (Оран) (1708–1732, 1792–1831);
*Египет (1517–1798, 1801–1914);
*Еритеја (Масава/Хабеш) (1557-1884);
*Либија (Киренајка) (1521-1911);
*Либија (Триполитанија) (1551-1912);
*Либија (Фезан) (1842–1912);
*Самалија (1548-1884);
*Судан (1553-1914);
*Судан (Нубија) (1553-1885);
*Судан (Дарфур)  (1874–1883);
*Судан (Екваторија) (1871–1889);
*Судан (Кордофан) (1821–1883);
*Тунис (1534-1881);

## Хронологија
Битка кај Трсје

**Битката кај Трсје** е битка помеѓу четата на Македонската револуционерна организација на чело со војводата Марко Лерински против османлискиот аскер.

## Битката

Битката започнала на крајот од мај 1902 година во селото Трсје, Леринско кога турската војска влегла во селото за да ги разоружа тамошните селани. Турската потера ја открила четат на Марко Лерински и костурските раководители Пандо Кљашев и Васил Чакаларов по започнало пукањето. Битката траела неколку часа по што четата успеала да се извлече без загуби, а османска страна загинале 7 војници . Поради судириот турската власт привела 120 селани, а однив 30 биле одведени во битолскиот вилаетски затвор.

## Извори


Категорија:Битки во Илинденското востание
Битка кај Локвата и Вињари

**Битката кај Локвата и Вињари** е борба помеѓу костурските чети на Македонската револуционерна организација и османлиската војска кај селото Д’мбени, Костурско, непосредно пред Илинденското востание.

## Битката

Битката траела од 31 мај до 13 јуни 1903 година, а повод за започување на битката е османлискиот напад на селото Смрдеш кој се случил на 8-9 мај при што изгореле 250 куќи, од вкупно 300, 85 души биле убиени, а 50 ранети. Затоа војводите Пандо Кљашев и Васил Чакаларов на 31 мај ги нападнале турските сили. Најжестоките борби се воделе на врвовите Локвата и Вињари. Ноќта комитите се повлекле оставјќи зад себе 14 мртви, а некој од нив се самоубиле за да не бидат заробени. Османлиите имале околу 100 загинати.

Лазар Поп-Трајков оваа велика битка ја овековечува во неговата песна „Локвата и Вињари“.

## Извори


## Надворешни врски
* „Легендарната борба кај Локвата и Вињари“
* „Поема на Лазар Поп Трајков - Локвата и Вињари“

Категорија:Битки во Илинденското востание